# Månedsrapport og plan for Kornåkeren

|  |  |
| --- | --- |
| Evaluering av desember  Bilderesultat for juletre | Vi håper at alle hadde en fin jul og ønsker med dette et riktig godt nytt år.  I desember hadde vi hver dag en koselig adventssamling der vi tente lys, sang julesanger, trakk i kalenderen og hørte dagens historie i boken «24 dager til jul» I tillegg telte vi ned til jul ved hjelp av julekalenderen i vinduet (snømenn og hjerter med tall i).  Og hva er jul uten lukten av julebakst. Vi måtte selvfølgelig bake pepperkaker med stemningsfull julemusikk i bakgrunnen!  I aktivitetsgruppene (som vi har på fredager) konsentrerte vi oss på å lage julepresanger (kort, bilde, pynt m.m.) Det ble også lest jule- og vinterhistorier.  Det ble markert høydepunkter i barnehagen som kirkebesøk, Luciafest og nissefest. Den 13. desember gikk mange stjernebarn og en Lucia (gul gruppe) fra avdeling til avdeling og sang «Svart senker natten seg». Alle barn fikk delt ut en deilig lussekatt.  Den 07. desember feiret vi nissefest, og barna fikk kledd seg ut som smånisser. Vi spiste deilig julegrøt, hadde en felles nissesamling på svart bygg og fikk julenissen på besøk på avdelingen. Barna fikk også en liten fellesgave.  Den 20.desember dro de eldste med bussen på julekonsert på konserthuset for å se «nøtteknekkeren». |
| Tema og innhold for måneden  Bilderesultat for snøfnygg | *Tema:*  Kulde, vær og farger  *Fagområde (rammeplan og årsplan):*  Natur, miljø og teknologi  *Mål:*  Barn skal undre seg over naturens krefter og eksperimentere med kulde, vær og farge.  *Aktiviteter:*   * Fryse og tine gjenstander * Eksperimenter med farge og vann * Kunst av is * Måling med vann * Kjenne på temperaturforskjeller (kaldt/varmt vann) * Vinterkunst   *Bøker:*   * Vintervrimlebok * Ragna i regnet * Mummitrollet fryser * Lille Mo * Jo & Jenny i svømmehallen * Bø & Bæ til sjøs * Karsten og Petra på skiskolen * Ludde koker suppe * Lillesøster skal tisse, - har bursdag * Verdens fineste bjørneunger * Za Zas lillebrør   *Sanger/ rim og regler:*   * Det snør, det snør * Se opp, snør det? * Se regndråper faller ned * Sol, sol kom igjen * Regn, regn gå din vei * Når du går ut om vinteren * Det var reva og Rotta og grisen * Vi tenner våre lykter |
| Bursdager | * 14.01.2024 - Hipp hurra for Hugo (3 år) * 27.01.2024 – Hipp hurra for Felix (3 år) |
| Informasjon | **Viktige datoer:**  02. januar er det planleggingsdag i barnehagen. Da er barnehagen stengt. |